Shahzoda Charlz qariganida nevarasi unga g‘amxo‘rlik qilishidan umidvorligini bildirdi

Uels shahzodasi Charlz qariganida yangi tug‘ilgan nevarasi unga g‘amxo‘rlik qilishiga umid bildirdi. Bu haqda Britaniyaning The Telegraph gazetasi xabar bermoqda.

“U – ajoyib. Men, juda qarib qolganimda menga g‘amxo‘rlik qilishi uchun, qiz nevaram bo‘lishini xohlagandim”, - dedi Charlz.
Eslatib o‘tamiz, shahzoda Uilyam va uning turmush o‘rtog‘i Ketrining qizi, qirolicha Yelizaveta II’ning beshinchi evarasi Sharlotta Yelizaveta Diana 2-may kuni Londondagi Avliyo Mariya shifoxonasida tug‘ildi.
Chaqaloq tug‘ilishi arafasida bukmekerlik kontoralari bo‘lajak farzandning ismi qanday bo‘lishi borasida stavkalar qabul qilishni boshlagan edi. Sharlotta ismi favoritlar qatorida bor edi.